**1. Bendrieji duomenys.**

|  |
| --- |
| Magistraliniame naftotiekio vamzdyne „Mažeikiai – Būtingė“ (toliau - MV) nuo Mažeikių gamyklos iki Būtingės terminalo reikalinga pakeisti 3 morališkai pasenusias ir susidėvėjusias katodinės apsaugos stotis (toliau - KAS) šiuolaikiškomis, moderniomis stotimis, aprūpintomis nuotolinio valdymo ir stebėjimo priemonėmis. Šiuo metu 3 katodinės apsaugos stotys yra stebimos ir valdomos iš Biržų NPS, duomenis perduodant mobilaus ryšio operatorių tinklais. Valdymas vykdomas naudojant Baltarusijos kompanijos „Belstrojremnaladka“ SCADA sistemą. Esamų KAS su nuotoliniu valdymu tipas yra KZU-1,2 AM GSM, šiuo metu naudojami GSM modemai – Siemens MC 35i). Reikalingos pakeisti KAS yra sumontuotos tokiuose MV kilometruose: |
| |  |  |  |  | | --- | --- | --- | --- | | **Trasos kilometras** | **KAS tipas** | **Reikalingas galingumas kW** | **Eksploatacijos pradžia** | | 24 km Mažeikių r. Židikai. | KZU-1,2 AM GSM | 1,2 | 2004 m. | | 54 km Skuodo r. Narvydžiai. | KZU-1,2 AM GSM | 1,2 | 2004 m. | | 84 km Kretingos r. Benaičiai. | KZU-1,2 AM GSM | 1,2 | 2004 m. | |

**2. Priedai.**

|  |
| --- |
|  |
| * + Nėra. |

**3. Darbų aprašymas ir darbų specifika.**

**3.1. Bendrieji reikalavimai.**

|  |
| --- |
| KAS pakeitimą atlikti ne vėliau kaip iki 2026-10-31. Keičiamos KAS pagal techninius duomenis privalo būti ne prastesnių parametrų, nei šiuo metu naudojamos KZU-1,2 AM GSM. Stotys privalo turėti galimybę jas nuotoliniu ir rankiniu būdu tolygiai valdyti pagal išėjimo srovę, išėjimo įtampą ir apsauginį potencialą. Dėl apsauginio potencialo matavimo nuotoliniu būdu kiekvienai KAS turi būti sumontuoti ilgo veikimo vario sulfato elektrodai (elektrodų eksploatavimo laikas - ne mažiau 15 metų). Matavimo kabeliai turi būti variniai, dvigubos izoliacijos, tinkami eksploatuoti po žeme, skerspjūvis - ne mažiau 6 mm². Reikalui esant, pakeisti katodinius ir anodinius (variniai, dvigubos izoliacijos, tinkami eksploatuoti po žeme, skerspjūvis - ne mažiau 25 mm²) ir maitinimo kabelius. Naujai statomos katodinės stotys montuojamos ant atramų. |

**3.2. Darbų aprašymas.**

|  |
| --- |
|  |
| * + - Parengti techninį darbo projektą KAS keitimui MV trasoje. Projektas turi būti parengtas ne vėliau kaip iki 2026-05-01;     - Pagal reikiamą keičiamų KAS kiekį apskaičiuoti darbų ir medžiagų kainas;     - Suderinti projektą su Užsakovu ir atitinkamų žemės sklypų žemės savininkais.     - Darbų atlikimui turėti visus reikalingus leidimus. |

**3.3. Specifiniai reikalavimai (jei taikoma).**

|  |
| --- |
|  |
| Keičiamos KAS privalo atitikti ES standartų reikalavimus, (KAS korpuso atsparumo klasė turi būti IP44 ir IK10), pritaikytos darbui lauko sąlygomis, padengtos aplinkos poveikiui atsparia (dažų) danga (jei korpusas metalinis), rakinamos.  KAS galingumas 1,2 kW, maitinimo įtampa AC 220V, 50 Hz; maksimali išėjimo įtampa 24/48V; maksimali išėjimo srovė 50/25A; potencialo reguliavimo ribos nuo -0,8 iki -3,5V; apsaugos nuo žaibo maitinimo, matavimo, katodo ir anodo grandinėms; apsaugos nuo išorinių ir vidinių trumpų jungimų, KAS, turinčios automatinį atsistatymą, turinčios rezervinį valdymo bloką, kuris įsijungia automatiškai, sugedus pagrindiniam valdymo blokui, turinčios automatinį jėgos ir matavimo kabelių nutrūkimo nustatymą, turinčios funkciją nepertraukiamam palyginamojo elektrodo stebėjimui, turinčios nesankcionuoto patekimo į KAS funkciją, turinčios „ON – OFF“ režimą, turinčios vidinį akumuliatorių, kuris užtikrintų pagrindinio valdymo bloko darbą paros bėgyje, dingus tinklo įtampai. Eksploatavimo laikas ne mažiau 15 metų. |

**3.4. Reikalavimai darbų vykdymui ir dokumentacijai.**

|  |
| --- |
|  |
| Atlikus darbus sukomplektuojama techninė dokumentacija ir pateikiama pagal LR norminius aktus ir Užsakovo reikalavimus. |

**3.5. Kvalifikaciniai reikalavimai Rangovui.**

|  |
| --- |
| * Rangovas turi turėti reikalingų atlikti darbų patirtį, tinkamai paruoštus kvalifikuotus ir LR teisės aktų nustatyta tvarka atestuotus darbuotojus, reikalingą įrangą, įrankius ir medžiagas; * Rangovas privalo susipažinti ir įsipareigoti laikytis visų atitinkamiems darbams taikomų AB „ORLEN Lietuva“ bendrųjų darbų saugos instrukcijų (BDS) reikalavimų. Dokumentų sąrašas ir nuorodos į juos pateiktos internete adresu <http://www.orlenlietuva.lt/LT/OurOffer/Forcontractors/Puslapiai/default.aspx>; * Rangovas privalo organizuoti ir vykdyti darbus veikiančiuose elektros įrenginiuose, vadovaujamasis LR teisės aktų reikalavimais, įskaitant, bet neapsiribojant SEEĮT, EETET, EĮBNA, NNPMJVET (žr. santrumpų paaiškinimus žemiau); * Prieš pradėdamas darbus, Rangovas privalo:   + pateikti AB „ORLEN Lietuva“ visus instrukcijoje BDS-40 numatytus dokumentus. Darbai gali būti pradėti tik gavus pažymą apie rangovo pasirengimą pradėti darbus AB „ORLEN Lietuva“ (BDS-40 2-as priedas);   + pateikti sąrašą darbuotojų, kurie vykdys darbus Užsakovo veikiančiuose elektros įrenginiuose;   + su Užsakovu pasirašyti darbuotojų sveikatos ir saugos tarpusavio atsakomybės ribų aktą   + darbus veikiančiuose Užsakovo elektros įrenginiuose pradėti vykdyti tik Užsakovui išleidus potvarkį, leidžiantį Rangovui atlikti darbus Užsakovo elektros įrenginiuose;   SEEĮT – Saugos eksploatuojant elektros įrenginius taisyklės  EETET – Elektrinių ir elektros tinklų eksploatavimo taisyklės  EĮBNA – Elektros įrenginių bandymų normos ir apimtys  NNPMJVET – Naftos ir naftos produktų magistralinių ir jūrinių vamzdynų eksploatavimo taisyklės |
|  |

**4. Užsakovo tiekiamos medžiagos, įranga ir paslaugos.**

|  |
| --- |
|  |
| * Užsakovas pateikia SIM korteles modemams; * Užsakovas pateikia turimą informaciją apie žemės sklypų, kuriuose bus vykdomi darbai, savininkus – t.y. turimus šių savininkų kontaktinius duomenis; * Esant galimybei ir turint pakankamai leistinosios galios, Užsakovas suteikia elektros energijos tiekimą MV trasos objektuose, kuriuose bus vykdomi KAS keitimo darbai. Tokiu atveju Rangovas organizuoja savo elektrifikuotų mechanizmų, prietaisų ar įrankių laikiną prijungimą prie Užsakovo elektros tinklų, vadovaujamasis „Elektros įrenginių laikino prijungimo instrukcija BE-16“ reikalavimais; |

**5. Rangovo tiekiamos medžiagos, įranga ir paslaugos.**

|  |
| --- |
| * Rangovas teikia visus darbams atlikti reikalingus mechanizmus, įrankius, įrangą, transportą ir medžiagas; * Vykdant apskaitos iškėlimą (kai taikoma), Rangovas pats bendrauja su AB „ESO“ ir užtikrina, kad darbai bus atliekami vadovaujantis tiek Užsakovo, tiek AB „ESO“ reikalavimais; * Rangovas turi turėti atestuotus, turinčius patirtį darbuotojus, reikalingą įrangą, medžiagas ir techniką šių darbų atlikimui ir, jei reikia, pateikia naują programinę įrangą. |

**6. Reikalavimai darbų užbaigimui.**

|  |
| --- |
|  |
| KAS keitimo darbų pabaiga – ne vėliau kaip iki 2026-10-31. |

**7. Reikalavimai darbų pridavimui.**

|  |
| --- |
|  |
| Darbai laikomi baigtais tada, kai Rangovas atlieka visus KAS keitimo, derinimo ir įvedimo į eksploataciją darbus, apsauginio potencialo matavimus drenažo vietose ir priduoda Užsakovui visą techninę dokumentaciją. |

**8. Reikalavimai darbų grafikui.**

|  |
| --- |
|  |
| Darbų grafiką sudaro Rangovas, prieš tai suderinęs su Užsakovu. Visi numatyti darbai vėliausiai baigiami iki 2026-10-31.  **9. Sąmatos sudarymas.**  Rangovas sudaro ir pateikia Užsakovui sąmatą, kurioje atskirai įvertinta:   1. Techninio darbo projekto parengimas ir suderinimas su Užsakovu ir žemių savininkais; 2. KAS ir jos keitimo kaina, 3. Visų likusių darbų, nepatenkančių į punktus a) ir b) (jei yra), kaina. |